शहर में गंदगी तलाशने के जतन मलबे में तब्दील 32 प्लॉट मिले
डूंगरपुर। झाडिय़ों से अटे खाली पड़े प्लॉट की रिपोर्ट तैयार करती कमेटी।
प्लास्टिक कप की हॉलसेल दुकान में स्टॉक की जानकारी लेती पार्षदों की कमेटी।
भास्कर संवाददाता | डूंगरपुर
स्वच्छताअभियान के लिए कानून का उपयोग सख्ती से लागू करने के जतन शुरू हुए हैं। नगर परिषद के चार पार्षदों की कमेटी ने शनिवार को 32 प्लॉट चिन्हित किए, जो 15 वर्षों से अनुपयोगी होकर गंदगी का घर बन चुके थे। केवल इन्हीं प्लॉट की रजिस्ट्री निरस्त कराने से परिषद की आय 10 करोड़ रुपए बढ़ेगी। इसे नगर परिषद की आय बढ़ाने का कानूनी जरिया कहें या स्वच्छता अभियान को जमीन पर लागू कराने की कोशिश, लेकिन पार्षदों के हौसले जरूर दिख रहे है।
सभापति केके गुप्ता की ओर से बनाई गई पार्षदों की कमेटी में शामिल मुकेश श्रीमाल, भूपेश श्रीमाल, हितेष भावसार नीलम श्रीमाल ने सुबह नए शहर में सर्वे किया। इसमें 32 ऐसे प्लॉट चिन्हित किए, जो 15 वर्षों से किसी एक ही व्यक्ति के स्वामित्व में रहे। इन पर किसी तरह का निर्माण नहीं हुआ है। हालांकि रविवार को भी यही अभियान जारी रहेगा। इनकी रिपोर्ट अब सभापति को सौंपी जाएगी ओर सोमवार से सभी की रजिस्ट्री निरस्त करने की कार्रवाई शुरू होगी।
प्लास्टिककप : रोक लगाने का प्रस्ताव लिया जाएगा
नगरपरिषद बोर्ड बैठक में प्लास्टिक से बने कप, गिलास पर रोक लगाने का प्रस्ताव लिया जाएगा। इसे नियम का रूप दिया जाएगा। इसके बाद किसी भी चाय की थड़ी पर प्लास्टिक के कप या गिलास मिलने पर चालान बनाकर जुर्माना वसूलेंगे। थड़ी को हटाया जाएगा। उल्लेखनीय है कि शहर में अधिकांश नालियां नाले इन्हीं प्लास्टिक कप पॉलीथिन से जाम रहते हैं। पशुधन इन्हें निगलकर काल का ग्रास बन रहा है।
अबतक यह क्या हुआ
नगरपरिषद ने शनिवार को होलसेल खुदरा व्यापारियों का सर्वे किया। इसमे दो होलसेल व्यापारियों ने उनके पास प्लास्टिक कप के 500 कर्टन पहले से जमा होने की बात स्वीकार की। 50 चाय की थडिय़ों के मालिकों को ऐसे कप उपयोग में नहीं लेने की अपील की। साथ ही प्लास्टिक के कंटेनर भी रखवाए और पाबंद किया कि गंदगी बाहर नहीं फैलाएं।
bho_Deva hin_Deva hin_Deva bho_Deva hin_Deva hin_Deva hin_Deva hin_Deva awa_Deva hin_Deva